Στα **Νησιά Κέιμαν** η Νομοθετική Συνέλευση (Legislative Assembly) απαρτίζεται από 20 μέλη, εκ των οποίων τα 18 εκλέγονται για τετραετή θητεία σε διεδρικές περιφέρειες και άλλα 2 διορίζονται εξ οφίτσιο. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

Τελευταίες εκλογές (2021)
-------------------------

Κύριο λήμμα: Γενικές εκλογές στα Νησιά Κέιμαν 2021

Ιστορικό γενικών εκλογών
------------------------

Γενικές εκλογές διεξήχθησαν τα έτη 1831, 1839, 1922, 1932, 1944, 1948, 1952, 1956, 1958, 1960, 1964, 1968, 1972, 1976, 1980, 1984, 1988, 1992, 1996, 2000, 2005, 2009, 2013, 2017 και 2021.

### 1980

Γενικές εκλογές διεξήχησαν τον Νοέμβριο του 1980. Το αποτέλεσμα ήταν η νίκη για την Ομάδα για Εθνική Ενότητα, με επικεφαλής τον Τζιμ Μπόντεν, που κέρδισε 8 από τις 12 έδρες στη Νομοθετική Συνέλευση.

### 1984

Στις εκλογές που διενεργήθηκαν τον Νοέμβριο του 1984, το κυβερνών κόμμα Ομάδα για Εθνική Ενότητα, με επικεφαλής τον Τζιμ Μπόντεν υπέστη μεγάλη ήττα, χάνοντας όλες τις 8 έδρες του, εξαιτίας ενός σκανδάλου με τράπεζες στα νησιά που χρησιμοποιήθηκαν για ξέπλυμα χρήματος. Η αντιπολίτευση με την Ομάδα Αξιοπρέπειας με αρχηγό τον Μπένσον Ίμπανκς κέρδισε 3 έδρες, αλλά τις περισσότερες, συνολικά 9, κέρδισαν ανεξάρτητοι. Συνακόλουθα ο Ίμπανκς σχημάτισε κυβέρνηση συνασπισμού και ανέλαβε επικεφαλής υπουργός.

### 1988

Κατά τη διεξαγωγή των εκλογών τον Νοέμβριο του 1988, πέτυχαν τη νίκη οι Προοδευτικοί και η Ομάδα Αξιοπρέπειας με επικεφαλής τον Νόρμαν Μπόντεν, με 7 από τις συνολικά 12 έδρες.

### 1992

Στις γενικές εκλογές στις 19 Νοεμβρίου 1992 κέρδισε η Εθνική Ομάδα, με 12 από τις συνολικά 15 έδρες στη Νομοθετική Συνέλευση.

### 1996

Η κυβερνώσα Εθνική Ομάδα κέρδισε 9 έδρες από τις συνολικά 15 της Νομοθετικής Συνέλευσης στις γενικές εκλογές στις 20 Νοεμβρίου 1996.

### 2000

Στις γενικές εκλογές που διενεργήθηκαν στις 8 Νοεμβρίου 2000 η κυβερνώσα Εθνική Ομάδα με επικεφαλής τον Τρούμαν Μπόντεν υπέστη συντριπτική ήττα, με τον ίδιο τον Μπόντεν να χάνει την έδρα του. Ο Κερτ Τίμπετς εξελέγη στη συνέχεια Leader of Government Business.

### 2005

Στις γενικές εκλογές που έγιναν στις 11 Μαΐου 2005 το Προοδευτικό Κίνημα του Λαού κέρδισε 10 επί συνόλου 15 εδρών στη Νομοθετική Συνέλευση. Για τις εκλογές είχαν εγγραφεί 13.118 ψηφοφόροι, ενώ οι ψηφίσαντες ήταν 10.527 (συμμετοχή 80,25%),εκ των οποίων οι 197 έριξαν άκυρα ψηφοδέλτια (1,87%). 

| Κόμματα | Έδρες |
| --- | --- |
| Προοδευτικό Κίνημα του Λαού | 9 |
| Ενωμένο Δημοκρατικό Κόμμα | 5 |
| Συνασπισμός του Δυτικού Όρμου | - |
| Δημοκρατική Συμμαχία του Λαού | - |
| Ανεξάρτητοι | 1 |
| Σύνολο (συμμετοχή 80,25%) | **15** |
| Πηγή: Elections Office |

### 2009

Στις γενικές εκλογές του 2009, που διεξήχθησαν στις 20 Μαΐου του 2009 κέρδισε το Ενωμένο Δημοκρατικό Κόμμα της Αντιπολίτευσης, με σαρωτική νίκη έναντι του κυβερνώντος Προοδευτικού Λαϊκού Κινήματος.

**Νομοθετική Συνέλευση, 20 Μαΐου 2009**| Κόμματα | Ψήφοι | % | Έδρες |
| --- | --- | --- | --- |
| Ενωμένο Δημοκρατικό Κόμμα | 17.299 | 44,21% | 9 |
| Προοδευτικό Λαϊκό Κίνημα | 11.645 | 29,78% | 5 |
| Ανεξάρτητος | 10.189 | 26,04% | 1 |
| Σύνολο (συμμετοχή %) | **39.133** | **100,00%** | **15** |
| Πηγή: cayCompass |

### 2013

Στις εκλογές που έγιναν στις 22 Μαΐου 2013Το κυβερνών Ενωμένο Δημοκρατικό Κόμμα (UDP) και η κυβέρνησή του έπεσε με πρόταση μομφής το Δεκέμβριο του 2012. Έπειτα από τις εκλογές, νέος πρωθυπουργός έγινε ο Άλντεν Μακλάφλιν.

**Νομοθετική Συνέλευση**| Κόμμα | Ψήφοι | % | Έδρες | +/– |
| --- | --- | --- | --- | --- |
|  | Προοδευτικό Κίνημα του Λαού | 21.859 | 36,1 | 9 | +4 |
|  | Ενωμένο Δημοκρατικό Κόμμα | 16.816 | 27,8 | 3 | –6 |
|  | Συνασπισμός για τις Κέιμαν | 11.275 | 18,6 | 3 | Νέο |
|  | Εθνική Συμμαχία του Λαού | 3.436 | 5,7 | 1 | Νέο |
|  | Ανεξάρτητοι | 7.212 | 11,9 | 2 | +1 |
| **Σύνολο ψήφων** | **60.598** | **100** | **18** | **+3** |
| Σύνολο | 14.760 | – | – | – |
| Εγγεγραμμένοι/συμμετοχή | 18.492 | 79,82 | – | – |

### 2017

Κύριο λήμμα: Βουλευτικές εκλογές στα Νησιά Κέιμαν (2017)
Βουλευτικές εκλογές διεξήχθησαν στις 24 Μαΐου 2017. Ήταν οι πρώτες εκλογές στις οποίες εφαρμόστηκαν οι μεταρρυθμίσεις, οι οποίες εγκρίθηκαν σε δημοψήφισμα το 2012.

Δημοψηφίσματα
-------------

### Συνταγματικό δημοψήφισμα 2009

Παράλληλα με τις γενικές εκλογές του 2009 διεξήχθη την ίδια ημέρα δημοψήφισμα για ένα νέο σχέδιο Συντάγματος. Το δημοψήφισμα ήταν το πρώτο στην ιστορία των νησιών. Το νέο Σύνταγμα εγκρίθηκε με 63% υπέρ έναντι 36,9% κατά και με βάση αυτό απέκτησε το έδαφος μεγαλύτερη αυτονομία.. Επίσης, συστάθηκαν τρεις ακόμα έδρες στο 15μελές Κοινοβούλιο, θεσπίστηκε το αξίωμα του πρωθυπουργού (Premier) στον οποίο επιτρέπεται μόνο μία ακόμα συνεχής θητεία και τα νησιά αποκτούν το πρώτο τους Καταστατικό Χάρτη για τα Δικαιώματα (Bill of Right). Τα αποτελέσματα του δημοψηφίσματος ετέθησαν προς έγκριση από το Ανακτοβούλιο στο Λονδίνο. Σημειώνεται ότι τα νησιά θα παραμείνουν υπερπόντιο έδαφος του Ηνωμένου Βασιλείου, και με το νέο Σύνταγμα.

### Αποτελέσματα

Συνταγματικό δημοψήφισμα, 2009| Ναι ή όχι | Ψήφοι | Ποσοστό |
| --- | --- | --- |
|  **Ναι** | **7.045** | **63,06%** |
| Όχι | 4.127 | 36,94% |
| Έγκυρα | 11.172 | 99,36% |
| Άκυρα ή λευκά | 72 | 0,64% |
| **Σύνολο** | **11.244** | **100,00%** |

### Δημοψήφισμα 2012

Στις 18 Ιουλίου 2012 οι πολίτες προσήλθαν στις κάλπες σε δημοψήφισμα με σκοπό την αλλαγή του εκλογικού συστήματος. Ειδικότερα, ψήφισαν για την αλλαγή ή μη του συστήματος πολυεδρικών περιφερειών σε μονοεδρικές. Η πρόταση υπερψηφίστηκε με ποσοστό 65,2%, αλλά δεν συμπληρώθηκε ο απαιτούμενος αριθμός ψηφισάντων (15.161 ήταν οι εγγεγραμμένοι και τόσοι έπρεπε να υπερψηφίσουν για να είναι δεσμευτικό το δημοψήφισμα) Η ημέρα του δημοψηφίσματος, με απόφαση της κυβέρνησης, ήταν αργία.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 5.631 | 65,23 |
| Κατά | 3.001 | 34,77 |
| Άκυρα/λευκά | 45 | – |
| **Σύνολο** | **8.677** | **100** |
| Εγγεγραμμένοι ψηφοφόροι/συμμετοχή | 15.161 | 57,23 |
| Πηγή: Cayman Elections Office |

Παραπομπές
----------

1. ↑  Government and Politics Library of Congress Country Studies
2. ↑  Charles D. Ameringer (1992) *Political Parties of the Americas, 1980s to 1990s: Canada, Latin America, and the West Indies*, Greenwood Publishing Group, p167
3. ↑  Charles D. Ameringer (1992) *Political Parties of the Americas, 1980s to 1990s: Canada, Latin America, and the West Indies*, Greenwood Publishing Group, p168
4. ↑  General Election Results - November 1988 Αρχειοθετήθηκε 2021-11-27 στο Wayback Machine. Caribbean Elections
5. ↑  The Cayman Islands: Annual Review for 1992 Governor of the Cayman Islands
6. 1 2  *South America, Central America and the Caribbean 2002*, Psychology Press, p217
7. ↑  ESO
8. ↑  ElectionGuide.org
9. ↑  «'Notice of Referendum' issued». Αρχειοθετήθηκε από το πρωτότυπο στις 20 Μαΐου 2009. Ανακτήθηκε στις 27 Νοεμβρίου 2013.
10. ↑  «Voters opt for new government in Cayman Islands - Taiwan News Online». Αρχειοθετήθηκε από το πρωτότυπο στις 4 Ιουλίου 2015. Ανακτήθηκε στις 27 Νοεμβρίου 2013.
11. ↑  Country Profile Αρχειοθετήθηκε 2013-09-28 στο Wayback Machine. IFES
12. ↑  Caymanians OK new constitution Αρχειοθετήθηκε 2012-02-03 στο Wayback Machine. 21 Μαΐου 2009.
13. ↑  Ε-Taiwan News Αρχειοθετήθηκε 2011-07-18 στο Wayback Machine. New constitution approved for Cayman Islands, 22 Μαΐου 2009.
14. ↑  Carribbean 360 Αρχειοθετήθηκε 2009-05-26 στο Wayback Machine. Cayman Islands citizens say yes to new constitution, 22 Μαΐου 2009.
15. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Φεβρουαρίου 2012. Ανακτήθηκε στις 27 Νοεμβρίου 2013.
16. ↑  Majority want single member constituencies, but magic number not met Αρχειοθετήθηκε 2013-02-19 at Archive.is Cayman 27, 18-7-2012
17. ↑  Notification of Referendum 2012 Αρχειοθετήθηκε 2012-07-29 στο Wayback Machine. Elections Office
18. ↑  Chamber against referendum holiday Αρχειοθετήθηκε 2012-07-11 στο Wayback Machine. Cayman 27, 21-6-2012